Nr. L 185/8 De Europæiske Fællesskabers Tidende 15. 7. 88 RÅDETS FORORDNING (EØF) Nr. 2051/88 af 24. juni 1988 om ydelse af en finansiel kompensation til Kongeriget Spanien og Republikken Portugal som følge af nedskrivningen af visse lagre af landbrugsprodukter RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 235, under henvisning til forslag fra Kommissionen, under henvisning til udtalelse fra Europa-Parlamentet (1), og ud fra følgende betragtninger: For at genoprette ligevægten mellem udbud af og efterspørg- sel efter visse landbrugsprodukter er der iværksat særlige foranstaltninger til fremme af afsætningen af de smørlagre, som er opstået i forbindelse med offentlig intervention; det påtænkes at nedskrive lagrene i andre sektorer; de forventede udgifter til afsætning og nedskrivning af overskudslagrene af landbrugsprodukter i perioden 1988 til 1992, i alt 6,8 mia ECU, omfatter fra 1989 et beløb på 3,2 mia ECU, som skal tilbagebetales til medlemsstaterne i forbindelse med det program for afsætning af smør, som blev gennemført i 1987 og 1988; Det Europæiske Råd har på sin samling 11. til 13. februar 1988 besluttet, at der i den anledning bør ydes Kongeriget Spanien og Republikken Portugal passende kompensation; Traktaten indeholder, bortset fra artikel 235, ikke fornøden hjemmel hertil — UDSTEDT FØLGENDE FORORDNING: Artikel 1 Der ydes finansiel kompensation til Kongeriget Spanien og Republikken Portugal for deres bidrag til finansieringen af udgifterne til afsætning af smør og nedskrivning af de nuværende overskudslagre af landbrugsprodukter; disse udgifter andrager: — 1988: 1,2 mia ECU — 1989 til 1992: 1,4 mia ECU pr. år (1988-priser). Artikel 2 Den finansielle kompensation beregnes ved at multiplicere det beløb, hvormed disse medlemsstater efter den vægtede fordelingsnøgle »momssupplerende indtægtskilde« bidrager til finansieringen af de i artikel 1 omhandlede udgifter, med differencen mellem på den ene side den for 1987 gældende refusionssats på 70% og på den anden side de for de følgende år gældende satser, som er fastsat i artikel 187, tredje afsnit, og artikel 374, tredje afsnit, i Akten vedrørende Spaniens og Portugals Tiltrædelse. Artikel 3 Den finansielle kompensation udbetales inden for en måned efter den dato, hvor Kommissionen i overensstemmelse med artikel 5, stk. 2, litra a), i Rådets forordning (FØF) nr. 729/70 af 21. april 1970 om finansiering af den fælles landbrugspolitik (?), senest ændret ved forordning (EØF) nr. 2048/88 (?), udbetaler et forskud på de midler, der er opført på budgettet til dækning af den i artikel 1 omhandlede udgift. Denne forordning er bindende i alle enkeltheder og gælder umiddelbart i hver medlems- stat. Udfærdiget i Luxembourg, den 24. juni 1988. (!) EFT nr. C 167 af 27. 6. 1988. På Rådets vegne M. BANGEMANN Formand (?) EFT nr. L 94 af 28. 4. 1970, s. 13. (?) Se side 1 i denne Tidende.